# คุณพ่อร่วมชั้น
คุณพ่อร่วมชั้น  เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 2 สิงหาคม ถึง 13 กันยายน ค.ศ. 2020 นำแสดงโดย สึโยชิ มูโระ และ เมอิ นางาโนะ

 เรื่องย่อ 
นักเขียนนิยายไส้แห้ง ทาโร โอบิกะ (สึโยชิ มูโระ) ที่ห่วงลูกสาวของเขา ซากูระ โอบิกะ (เมอิ นางาโนะ) มากจนเกินไปทำให้เขาตามเธอไปเรียนที่มหาวิทยาลัยของเธอด้วย การกระทำทุกฝีเก้าของเธอจะถูกจับตามองอย่างใกล้ชิด ตั้งแต่การเลือกเข้าชมรมจนถึงผู้ชายที่เธอเลือกคบด้วย ซึ่งเหล่าเพื่อน ๆ ของซากูระต้องคอยเตือนไม่ให้กาตาโรห้ามลูกสาวของเขาทำหรือตัดสินใจอะไรสักอย่างบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 2020-08-16. ตอนที่ 3 ฤดูกาลที่ 1. แต่นั่นก็ไม่ได้ทำให้เขาล้มเลิกความคิดที่จะเป็นห่วงลูกของเขาเองได้เลยแม้แต่น้อยบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 2 สิงหาคม 2020. ตอนที่ 1 ฤดูกาลที่ 1.

 ตัวละคร 

 ทาโร โอบิกะ (กาตาโร) แสดงโดย สึโยชิ มูโระ (41)

 พ่อม้ายและนักเขียนนิยายที่ห่วงลูกสาวของเขามากจนเกินไปจึงตามเธอไปเรียนที่มหาวิทยาลัยด้วย ซึ่งทำให้ช่วงหลังกาตาโรไม่มีเวลาที่จะเขียนนิยายและคุณภาพของงานก็ตกลงไปด้วย แต่เขาไม่ได้บอก โอซากิ บรรณาธิการของเขา ผู้คนมักเรียกเขาว่า "กาตาโร" เพราะตัวคันจิของคำว่า "กะ" และ "ทาโร" อยู่ติดกัน แม่ของกาตาโร ทาเอะ โอกิบะ กล่าวกับซากูระว่าจริง ๆ แล้วที่เขาตามเธอไปเรียนด้วยอาจจะเป็นเพราะว่าทั้งเขาและซาจิโกะ ภรรยาของเขาเรียนมหาวิทยาลัยไม่จบเพราะเขาตัดสินใจออกมาเขียนนิยาย ทำให้กาตาโรรู้สึกเหมือนย้อนวัยได้อีกครั้งบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 13 กันยายน 2021. ตอนที่ 7 ฤดูกาลที่ 1.

 ซากูระ โอกิบะ แสดงโดย เมอิ นางาโนะ (19)

 ลูกสาวของกาตาโรที่ใสซื่อ ความสามารถพิเศษของเธอคือการทำบ๊วยดองที่ได้เรียนจากแม่ของเธอบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 16 สิงหาคม 2021. ตอนที่ 3 ฤดูกาลที่ 1. ตลอดการที่เธอใช้ชีวิตอยู่ในรั้วมหาวิทยาลัยของเธอ กาตาโรจะคอยติดตามซากูระไปโดยตลอด และระมัดระวังทุกฝีเก้าที่เธอเลือก ตั้งแต่การเลือกเข้าชมรมจนถึงผู้ชายที่เธอเลือกคบด้วย การที่พ่อของเธอคอยประคบประหงมเธอทำให้เพื่อนของซากูระคอยเตือนกาตาโรอยู่เสมอว่าเปิดโอกาสให้เธอได้ทำสิ่งที่เธออยากทำบ้าง

 มาซาฮารุ ฮาตาเกยามะ แสดงโดย ไทชิ นากางาวะ (19)

 ลูกของชาวนาจากจังหวัดอากิตะ ชอบรับฟังปัญหาของผู้อื่น และเป็นคนที่ซากูระชอบ นั่นทำให้เขาต้องรับแรงกดดันอย่างหนักจากกาตาโร พ่อของเธอ จนเขาสั่งให้ฮาตาเกยามะปลูกผักในพื้นดินที่แห้งโดยสมบูรณ์ในสภาพอากาศที่ร้อนจัด หากฮาตาเกยามะสามารถทำได้เขาจะยอมรับในตัวของเขา จนทำให้เขาต้องเป็นโรคลมแดดเพราะฮาตาเกยามะเข้าใจผิดว่ากาตาโรจะยอมรับเขาเป็นลูกศิษย์บทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 9 สิงหาคม 2021. ตอนที่ 2 ฤดูกาลที่ 1.

 ฮิโรโกะ ยามาโมโตะ แสดงโดย มิโอะ อิมาดะ (19)

 มาจากจังหวัดฮิโรชิมะ และเป็นเพื่อนคนแรกในมหาวิทยาลัยของซากูระ ในช่วงมัธยมศึกษาเธอมักถูกแกล้งรังแกมาโดยตลอด เลยคิดจะเริ่มต้นชีวิตใหม่ในมหาวิทยาลัยใหม่

 เคียวซูเกะ เนโกโระ แสดงโดย จุนกิ โทกูซะ (19)

 มาจากจังหวัดวากายามะ และมีช่องบนยูทูบที่มีผู้ติดตามเพียง 20 คน แต่ภายหลังคลิปแกล้งสารภาพรักซากูระของเขาทำให้ยอดผู้เข้าชมพุ่งสูงถึง 1 ล้านครั้งและทำให้เนโกโระเปลี่ยนไปเป็นคนละคน แต่ภายหลังเขาได้เก็บตัวอยู่แต่ในห้อง กาตาโรและเพื่อน ๆ ของเขาที่รู้สึกถึงความผิดปกตินี้เลยไปหาเขาที่ห้อง เนโกโระบอกกับพวกเขาว่าทีมงานของเขาได้ขโมยเงินสดของเขาไป จนกาตาโรสามารถตามตัวจับทีมงานและเกลี่ยกล่อมจนได้เงินสดนั้นคืนมาบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 30 สิงหาคม 2021. ตอนที่ 5 ฤดูกาลที่ 1.

 มิซากิ เอโต แสดงโดย คาริน โอโนะ (19)

 มาจากจังหวัดฟูกูโอกะ เธอมาอยู่ในโตเกียวด้วยคนเดียว ทำให้เธอต้องขยันทำงานพิเศษมากกว่าคนอื่น ๆ ในอดีตเธอเป็นเด็กเกเรและเคยคบกับผู้ชายร่างใหญ่คนหนึ่งในสมัยที่เธอกำลังศึกษาอยู่ชั้นมัธยมศึกษาตอนปลายและเลิกทางกัน แต่เขาก็ยังคอยมาคุกคามมิซากิที่ร้านคาเฟ่แห่งหนึ่งที่ทำงานอยู่ กาตาโรที่ภายหลังย้ายเข้ามาทำงานด้วยจึงไล่เขากลับไป หลังจากเหตุการณ์นั้นทำให้มิซากิชอบกาตาโรขึ้นมาบทโดย ฟูกูดะ, ยูอิจิ; อานาบูกิ, อิจิโร กำกับโดย ฟูกูดะ, ยูอิจิ. คุณพ่อร่วมชั้น. นิปปอนทีวี. 23 สิงหาคม 2021. ตอนที่ 4 ฤดูกาลที่ 1. และในงานฉลองวันบรรลุนิติภาวะ เธอได้จูบกาตาโร ซึ่งนั่นทำให้ความสัมพันธ์ของทั้งสองอึดอัดขึ้น และซากูระก็มีนิสัยดุร้ายอย่างไม่เคยเห็นมาก่อน แต่ท้ายที่สุดแล้วกาตาโรก็บอกกับมิซากิว่าเป็นไปไม่ได้

 โอซากิ แสดงโดย โชตะ ทานิกูจิ

 บรรณาธิการของกาตาโร โอซากิสงสัยว่าทำไมคุณภาพผลงานนิยายของเขาถึงต่ำลงตั้งแต่ซากูระเข้ามหาวิทยาลัย

 มาเอดะ แสดงโดย มิงูมิ ฮามาดะ

 ป้าข้างบ้านของกาตาโรที่เป็นห่วงเป็นใยลูกสาวของเขา และเป็นที่ปรึกษาที่ดีของซากูระ

 ศาสตราจารย์โอมูระ แสดงโดย โทรุ โนมากูจิ

 อาจารย์ในวิชาวรรณากรรมของกาตาโรและคนอื่น ๆ

 ซาจิโกะ โอบิกะ แสดงโดย ยูอิ อารางากิ

 ภรรยาของกาตาโรที่เสียชีวิตไป ในขณะที่ซาจิโกะมีชีวิตอยู่ เธอได้สอนลูกสาวของเธอ ซากูระ ทำอะไรหลาย ๆ อย่าง เช่น การทำบ๊วยดอง แม่ของกาตาโรกล่าวกับซากูระว่าจริง ๆ แล้วซาจิโกะเป็นเด็กเกเรมาก่อน และก็ได้เริ่มต้นชีวิตใหม่ในรั้วมหาวิทยาลัย จากนั้นจึงได้พบกับกาตาโรและแต่งงานกัน

 ตอนและเรตติง 
จากตารางด้านล่าง  แสดงเรตติงต่ำสุด และ  แสดงเรตติงสูงสุด
ตอนวันที่ออกอากาศผู้กำกับเรตติง(ภูมิภาคคันโต)ตอนที่ 12 สิงหาคม 2020ยูอิจิ ฟูกูดะตอนที่ 29 สิงหาคม 20208.5%ตอนที่ 316 สิงหาคม 2020ตอนที่ 423 สิงหาคม 20208.7%ตอนที่ 530 สิงหาคม 20208.3%ตอนที่ 66 กันยายน 2020สึโยชิ มูโระ8.2%ตอนที่ 713 กันยายน 2020ยูอิจิ ฟูกูดะ9.5%เฉลี่ย8.8%

 การผลิต 

คุณพ่อร่วมชั้น กำกับโดย ยูอิจิ ฟูกูดะ ซึ่งได้เคยกำกับให้กับละครโทรทัศน์ที่ออกอากาศทางสถานีโทรทัศน์นิปปอนทีวีเช่นเดียวกันอย่าง คู่ซ่าฮาคูณสอง การถ่ายทำเริ่มขึ้นในช่วงการระบาดทั่วของโควิด-19 ในประเทศญี่ปุ่น

นอกจากนี้แม้ว่าทางสถานีโทรทัศน์นิปปอนทีวีจะไม่ได้มีประกาศอย่างเป็นทางการ ทางผู้ผลิตฯ ได้สร้างช่องบนยูทูบขึ้นเมื่อวันที่ 14 กรกฎาคม 2020 ในชื่อ "まぐろやネゴTV" โดยในแต่ละคลิปวิดีโอที่ตัวละคร เคียวซูเกะ เนโกโระ (แสดงโดย จุนกิ โทกูซะ) ได้ถ่ายร่วมกับตัวละครอื่น ๆ ใน คุณพ่อร่วมชั้น จะถูกนำมาอับโหลดลงบนช่องยูทูบดังกล่าว ซึ่งทำให้ผู้ชมรู้สึกถึงการเชื่อมโยงกันระหว่างพวกเขาและละครโทรทัศน์

เพลงประกอบละครโทรทัศน์ได้มี ยูซุ ศิลปินโฟล์กดูโอชื่อดังของญี่ปุ่นเขียนเพลงใหม่ในชื่อ "公私混同 (โคชิคนโด)" ทำนองของเพลงจะแตกต่างไปจากเดิมที่ดนตรีจะมีความแข็งแรงและให้ความรู้สึกถึงแรงกล้า ซึ่งหลังจากยูซุทราบว่าละครโทรทัศน์จะเป็นแนวคอมเมดี้แล้ว จึงตัดสินใจเขียนทำนองที่มีความเบาและฟังง่ายขึ้น แม้ว่ามันอาจจะเป็นการยากที่จะต้องใช้ชีวิตต่อไปในแต่ละวัน